

Komuna Shtërpcë

Drejtoria Komunale për Arsim

Nr. prot.. 08 -030/01-6672/18

Datë: 24.05.2018

Për plotësimin e vendeve të punës për mësimdhënie për vitin shkollor 2018/19 me kuadër përkatës për shkollat fillore “Osman Mani”, “Razim Cokli”, “Anton Santori” dhe Gjimnazin “Kongresi i Manastirit” shpallet:

**K O N K U R S**

SHFMU. “Osman Mani” Firajë, Viçë

1. Matematikë: Firajë 16 orë, Viçë 16 orë

SHFMU. “Razim Cokli” Brod

1. Një mësues/e klase (klasë të kombinuara), Izhanc
2. Matematikë: Brod 12 orë
3. Gjuhë frenge: 8 orë

SHFMU. “Anton Santori” Bitijë

1. Matematikë: 15 orë

SHML. Gjimnazi “ Kongresi i Manastirit” në Firajë

1. Matematike: 20 orë
2. Art muzikor 3 orë

**DETYRAT KRYESORE**

Të zbatoj detyrat e punës duke siguruar cilësinë dhe kompetencën profesionale në procesin e mësimdhënies.Të përgatis me rregull planin mësimor vjetor, mujor dhe ditor në përputhje me Kurrikulën e në pajtim me kërkesat për përshtatjen e mësimdhënies aftësive dhe prirjeve individuale të çdo nxënësi.

Të ketë njohuri për një repertuor të gjërë të stileve mësimore dhe të jetë në gjendje t`i aplikoj ato që më së miri i përgjigjen situatës në klasë.Të shfrytëzoj në mënyrë efektive resurset që i ka në dispozicion. Të planifikoj, të udhëheqë dhe të vëzhgojë nxënien dhe sjelljen e secilit nxënës.

Të zbatoj metodologjitë e reja të mësimdhënies dhe të vlerësimit në përputhje me udhëzimet kurrikulare. Të krijoj një atmosferë pune dhe discipline, pa përdorur metoda ndëshkimi ose forma të ndryshme të poshtërimit ndaj nxënësve. Të kontrolloj me rregull dhe të mbaj evidencë për suksesin dhe progresin individual të secilit nxënës si dhe të jetë në gjendje t`i raportoj prindit apo kujdestarit të fëmijës drejt për progresin e arritu të nxënësit sipas kërkesës. Të zgjoj te nxënësit kurreshtjen për të nxënë dhe t`i inkurajoj ata të nxënë në mënyrë të pavarur.

Të kujdeset për zhvilim të vazhdueshëm profesional individual sipas planit të paraparë dhe të kujdeset për realizimin e planifikimit. Të jetë në komunikim të vazhdueshëm me familjen e çdo nxënësi duke realizuar takime individuale me prindër/ kujdestarë të fëmijës.

T`i ndihmojë kolegët për ngritjen e cilësisë së punës.

Të mbikçyrë dhe të udhëzoj nxënësit në procesin mësimor.

 Të marrë pjesë në punën e organeve të shkollës.

Të marrë pjesë aktive në përgatitjen e programeve dhe evenimenteve në shkollë, kur kërkohet nga drejtori i shkollës.

Të marrë pjesë aktive në organizimet jashtëmësimore me nxënës dhe kryej me përgjegjësi ekskursionet me nxënës brenda dhe jashtë vendit, sipas udhëzimeve të drejtorit të shkollës.

Të tregoj respekt, sjellje kolegiale dhe jodiskriminuese ndaj bashkëpunëtorëve me të cilët punon.

Të mbajë orën e kujdestarisë dhe kujdestarinë ditore.

I punësuari është i obliguar të respektoj kodin e veshjes dhe të sjelljes, të përcaktuar në rregullorën e brendshme të shkollës.

Kushtet e konkursit:

Në bazë të Normativit mbi Kuadrin Profesional të Arsimit të Përgjithshëm, nr. 06/2015 të datës 10.07.2015

Në mungesë të përmbushjes së Normativit , vijnë në konsiderim kandidatët tjerë.

Konkursi është i hapur 15 ditë; 01.06.2018 – 15.06.2018

Fletëaplikacionet mirren në drejtori të shkollave dhe dorëzohen (me dëshmi të verifikuara të kualifikimeve: ata që nuk janë në profesion duhet ta sjellin certifikatën e notave) në objektin e Komunës së Shtërpcës, zyra nr. 28